EkBass/fiwiki-20250220-pages-articles huggingface dataset:
Siniša Skelin

Siniša Skelin (s. 14. heinäkuuta 1974 Split) on kroatialainen soudun olympia- ja MM-mitalisti. Hän edusti splitiläistä HVK Gusar-seuraa. Skelin kuului Kroatian perämiehettömään neloseen, joka sijoittui seitsemänneksi Atlantan olympialaisissa 1996. Hän sai olympiapronssia kahdeksikossa Sydneyssä 2000. Hän saavutti veljensä Nikša Skelinin kanssa hopeaa perämiehettömässä kaksikossa Ateenan olympialaisissa 2004. He sijoittuivat samassa luokassa 12:nneksi Pekingissä 2008. Skelin saavutti MM-hopeaa perämiehellisessä nelosessa Kölnissä 1998 ja kahdeksikossa Luzernissa 2001. Hän sai perämiehettömässä kaksikossa MM-pronssia Sevillassa 2002 ja hopeaa Milanossa 2003 sekä sijoittui kuudenneksi Gifussa 2005. Skelin voitti maailmancupin kilpailun perämiehellisessä nelosessa Luzernissa 1998 ja Wienissä 1999, kahdeksikossa Münchenissä 2000 ja 2001 sekä perämiehettömässä kaksikossa Münchenissä 2002, Milanossa 2003, Poznańissa 2004, Etonissa 2005 ja Münchenissä 2008. == Lähteet == Luokka:Kroatialaiset soutajat Luokka:Kroatialaiset olympiamitalistit Luokka:Vuonna 1974 syntyneet Luokka:Elävät henkilöt
Mirna (Kroatia)

Mirna on joki Kroatiassa. Jokilaakso on yleinen turistikohde.Untouched Nature in the Mirna River Valley (Arkistoitu versio) Joen pituus on 53 kilometriä ja se laskee Adrianmereen. Mirnan valuma-alue on 458 neliökilometriä. Muinaisina aikoina Mirnaa kutsuttiin nimellä Aquilis. == Lähteet == Luokka:Kroatian joet
Velika Gorica

Velika Gorica on kaupunki ja kunta Zagrebin piirikunnassa Kroatiassa. Kunnassa on 63 517 ja varsinaisessa kaupungissa 31 341 asukasta,http://www.dzs.hr/Eng/censuses/census2011/results/htm/E01_01_01/e01_01_01_zup01_5410.html ja se on pinta-alaltaan 328,65 neliökilometriä. Velika Goricasta löytyy historiallinen maininta vuodelta 1228.http://www.tzvg.hr/en/page/about-velika- gorica/1/ == Lähteet == == Aiheesta muualla == * Kaupungin kotisivut * Velika Gorican turistipalvelu Luokka:Kroatian kaupungit Luokka:Zagrebin piirikunta
Senj

Senj on kaupunki Velebit-vuoriston juurella Lika-Senjin piirikunnassa Kroatiassa. Vuoden 2018 arvion mukaan siellä asui 6 283 asukasta. Kaupunki oli uskokien tukikohta vuosina 1537–1617. == Lähteet == == Aiheesta muualla == Luokka:Kroatian kaupungit
Nikša Skelin

Nikša Skelin (s. 25. maaliskuuta 1978 Split) on kroatialainen soudun olympia- ja MM-mitalisti. Hän edusti splitiläistä HVK Gusar-seuraa. Skelin kuului Kroatian kahdeksikkoon, joka sai olympiapronssia Sydneyssä 2000. Hän saavutti veljensä Siniša Skelinin kanssa hopeaa perämiehettömässä kaksikossa Ateenan olympialaisissa 2004. He sijoittuivat samassa luokassa 12:nneksi Pekingissä 2008. Skelin saavutti MM-hopeaa kahdeksikossa Luzernissa 2001. Hän sai perämiehettömässä kaksikossa MM-pronssia Sevillassa 2002 ja hopeaa Milanossa 2003 sekä sijoittui kuudenneksi Gifussa 2005. Skelin voitti maailmancupin kilpailun kahdeksikossa Münchenissä 2000 ja 2001 sekä perämiehettömässä kaksikossa Münchenissä 2002, Milanossa 2003, Poznańissa 2004, Etonissa 2005 ja Münchenissä 2008. == Lähteet == Luokka:Kroatialaiset soutajat Luokka:Kroatialaiset olympiamitalistit Luokka:Vuonna 1978 syntyneet Luokka:Elävät henkilöt
Josip Vranković

Josip Vranković (s. 26. lokakuuta 1968 Split, Kroatian ST, Jugoslavia) on kroatialainen koripallovalmentaja ja kilpauransa päättänyt koripalloilija. Vranković saavutti Kroatian maajoukkueessa MM-pronssia Kanadasta 1994 ja EM- pronssia Kreikasta 1995. Atlantan kesäolympialaisissa 1996 Vrankovićin edustama Kroatia sijoittui seitsemänneksi.Olympics at Sports- Reference.comArchive.fiba.com Pelaajauransa jälkeen Vranković on toiminut koripallovalmentajana. Hän valmensi muun muassa Kroatian maajoukkuetta. == Lähteet == * Josip Vranković Bio, Stats and Results Olympics at Sports- Reference.com * Profiili Archive.fiba.com === Viitteet === Luokka:Kroatialaiset koripalloilijat Luokka:Kroatialaiset koripallovalmentajat Luokka:Vuonna 1968 syntyneet Luokka:Elävät henkilöt
Davor Pejčinović

Davor Pejčinović (s. 28. maaliskuuta 1971 Altenkirchen, Länsi-Saksa) on kroatialainen kilpauransa päättänyt koripalloilija. Pejčinović saavutti Kroatian maajoukkueessa MM-pronssia Kanadasta 1994 ja EM-pronssia Kreikasta 1995. Hän pelasi myös vuoden 1997 EM-kilpailuissa.Archive.fiba.com == Lähteet == * Profiili Abaliga.com * Profiili Archive.fiba.com === Viitteet === Luokka:Kroatialaiset koripalloilijat Luokka:Vuonna 1971 syntyneet Luokka:Elävät henkilöt
Korčula (kaupunki)

Korčula on samannimisellä Korčulan saarella sijaitseva kaupunki Dubrovnik- Neretvan piirikunnassa Kroatiassa. Vuoden 2011 väestönlaskennan mukaan kaupungissa asui 5 663 asukasta. Korčulan kaupunki on yleinen turistikohde, ja se tunnetaan muun muassa Moreška-miekkatanssiesityksistään, jossa kaksi kuningasta taistelevat prinsessasta. Legendan mukaan löytöretkeilijä Marco Polo on syntynyt Korčulassa. == Historia == Mainintojen mukaan Korčulan kaupungissa on ollut katedraali 1300-luvulla. Toiset maininnat ovat 1500-luvulta, jolloin Korčulan kaupungissa oli luostari.http://www.croatiatraveller.com/southern_dalmatia/korcula.htm Korčulan kaupungissa kukoisti Habsburgien monarkia 1800-luvulla. == Lähteet == Luokka:Kroatian kaupungit
Miro Jurić

Miro Jurić (s. 10. elokuuta 1972 Šibenik, Kroatian ST, Jugoslavia) on kroatialainen kilpauransa päättänyt koripalloilija. Jurić voitti Kroatian maajoukkueessa MM-pronssia Kanadassa 1994.Archive.fiba.com == Lähteet == * Profiili Archive.fiba.com === Viitteet === Luokka:Kroatialaiset koripalloilijat Luokka:Vuonna 1972 syntyneet Luokka:Elävät henkilöt
Samsung Galaxy Note 4

Samsung Galaxy Note 4 on Samsung Electronicsin syyskuussa 2014 esittelemä ja lokakuussa julkaisema älypuhelin, jossa on esiasennettuna Android 4.4 "KitKat" -käyttöjärjestelmä.https://www.gsmarena.com/samsung_galaxy_note_4-6434.php == Tekniset tiedot == ===Muotoilu=== Samsung Galaxy Note 4 -älypuhelimessa on 5,7-tuumainen näyttö 2K-resoluutiolla. Näyttö on suojattu Corning Gorilla Glass 4 -lasilla. ===Fyysiset osat=== Laitteesta löytyy Samsungin oma Exynos 7 Octa 5433-prosessori. Laitteessa on 3 Gigatavua RAM-muistia ja 32 Gigatavua sisäistä muistia. Puhelimen muisti on laajennettavissa enintään 128 Gigatavun microSD-kortilla. ====Kamerat ja multimedia==== Laitteessa on 16 Megapikselin takakamera. Etukameran tarkkuus on puolestaan 3,7 Megapikseliä. Videokuvaus voidaan tehdä 2160p (4K) -resoluutioilla 30fps. === Ohjelmisto === Julkaisuhetkellä laitteessa oli esiasennettuna Android 4.4 "KitKat". Myöhemmin laitteeseen on tullut päivitys Android 6.0 "Marshmallow" -versioon. == Lähteet == * https://www.phonearena.com/phones/Samsung-Galaxy-Note-4_id8577 === Viitteet === == Aiheesta muualla == Galaxy Note 4 Luokka:Android-pohjaiset laitteet Luokka:Vuoden 2014 matkapuhelimet Luokka:Kosketusnäytölliset älypuhelimet
Mirna

Mirna voi tarkoittaa seuraavia: * Mirna, Savan sivujoki Sloveniassa * Mirna, joki Kroatiassa * miRNA, mikroRNA, lyhyt yksijuosteinen RNA-molekyyli.
Igor Francetić

Igor Francetić (s. 21. huhtikuuta 1977 Zagreb) on kroatialainen soudun olympiamitalisti. Hän edusti zagreblaista VK Croatia-seuraa. Francetić kuului Kroatian kahdeksikkoon, joka saavutti olympiapronssia Sydneyssä 2000. MM- kilpailuissa hän oli kahdeksikossa neljäs Sevillassa 2002 ja yhdeksäs Milanossa 2003. Francetić saavutti nuorten MM-kilpailuissa hopeaa perämiehellisessä nelosessa 1995 ja pronssia perämiehettömässä kaksikossa 1994. Hän voitti kahdeksikon maailmancupin kilpailun Münchenissä 2000. == Lähteet == Luokka:Kroatialaiset soutajat Luokka:Kroatialaiset olympiamitalistit Luokka:Vuonna 1977 syntyneet Luokka:Elävät henkilöt
Tomislav Smoljanović

Tomislav Smoljanović (s. 15. heinäkuuta 1977 Split) on kroatialainen soudun olympia- ja MM-mitalisti. Hän edusti zagreblaista Mladost-seuraa. Smoljanović kuului Kroatian kahdeksikkoon, joka saavutti olympiapronssia Sydneyssä 2000 ja MM-hopeaa Luzernissa 2001. Sevillan MM-kilpailuissa 2002 hän souti alku- ja keräilyerissä Kroatian kahdeksikossa, joka loppukilpailussa sijoittui neljänneksi. Smoljanović saavutti nuorten MM-kilpailuissa hopeaa perämiehellisessä kaksikossa 1995. Hän voitti maailmancupin kilpailun perämiehellisessä nelosessa Wienissä 1999 sekä kahdeksikossa Münchenissä 2000 ja 2001. == Lähteet == Luokka:Kroatialaiset soutajat Luokka:Kroatialaiset olympiamitalistit Luokka:Vuonna 1977 syntyneet Luokka:Elävät henkilöt
Tihomir Franković

Tihomir Franković (s. 30. syyskuuta 1970 Split) on kroatialainen soudun maailmanmestari ja olympiamitalisti. Hän edusti splitläistä HVK Gusar -seuraa. Franković voitti perämiehellisen kaksikon maailmanmestaruuden Indianapolisissa 1994 ja sai MM-hopeaa perämiehellisessä nelosessa Kölnissä 1998. Hän sijoittui perämiehellisessä kaksikossa viidenneksi Racicen MM-kilpailuissa 1993 Franković kuului Kroatian kahdeksikkoon, joka saavutti olympiapronssia Sydneyssä 2000. Hän oli seitsemäs perämiehettömässä nelosessa Atlantan olympialaisissa 1996. Franković voitti maailmancupin kilpailun perämiehettömässä kaksikossa Münchenissä 1997, perämiehellisessä nelosessa Luzernissa 1998, perämiehettömässä nelosessa Wienissä 1999 ja kahdeksikossa Münchenissä 2000. == Lähteet == Luokka:Kroatialaiset soutajat Luokka:Kroatialaiset olympiamitalistit Luokka:Vuonna 1970 syntyneet Luokka:Elävät henkilöt
Krešimir Čuljak

Krešimir Čuljak (s. 18. syyskuuta 1970 Zagreb) on kroatialainen soudun olympia- ja MM-mitalisti. Čuljak kuului Kroatian kahdeksikkoon, joka saavutti olympiapronssia Sydneyssä 2000 ja MM-hopeaa Luzernissa 2001. Sevillan MM- kilpailuissa 2002 hän oli kahdeksikossa neljäs. Čuljak voitti maailmancupin kilpailun kahdeksikossa Münchenissä 2000 ja 2001. == Lähteet == Luokka:Kroatialaiset soutajat Luokka:Kroatialaiset olympiamitalistit Luokka:Vuonna 1970 syntyneet Luokka:Elävät henkilöt
Timo Kööpikkä

Timo Kööpikkä (s. 10. toukokuuta 1994 Laihia) on suomalainen kuulantyöntäjä. Hän edustaa Kuivasjärven Auraa, ja häntä valmentaa hänen veljensä Teijo Kööpikkä. Vuoteen 2017 saakka hän edusti Laihian Lujaa ja vuosina 2018–2023 Seinäjoen Seudun Urheilijoita. Rietin alle 20-vuotiaiden EM-kilpailuissa 2013 Kööpikkä oli seitsemäs. Tallinnan alle 23-vuotiaiden EM-kilpailuissa 2015 hän karsiutui loppukilpailusta. Jyväskylän Kalevan kisoissa 2018 Kööpikkä voitti Suomen-mestaruuden ennätyksellään 19,13 m. Oulun Kalevan kisoissa 2016 ja Joensuussa 2022 hän saavutti hopeaa sekä Porin Kalevan kisoissa 2015 ja Seinäjoen Kalevan kisoissa 2017 pronssia. Sisäradoilla Kööpikkä sai SM-hopeaa Tampereella 2016, Jyväskylässä 2017, Helsingissä 2018, Kuopiossa 2019 ja Tampereella 2024 sekä pronssia Tampereella 2015. Kööpikän kuulantyöntöennätys ulkoradoilla on 19,13 m ja sisäradoilla 19,02 m. Hänen kiekonheittoennätys on 48,85 m. == Lähteet == Luokka:Suomalaiset kuulantyöntäjät Luokka:Vuonna 1994 syntyneet Luokka:Elävät henkilöt
Sauvalude

Sauvalude (Ranatra linearis) on vesiskorpionien heimoon kuuluva laji. Se on 3–3,5 cm pituinen. Se on väriltään ruskehtavankeltainen ja ruumis on pitkä ja hento, muodoltaan tikkumainen. Pihtimäiset eturaajat ovat voimakkaat. Sillä on pitkä hengitysputki, jonka kärkeä se pitää veden yläpuolella, kun se saalistaa vedessä vesikasvillisuuden seassa. Joskus se saalistaa myös vesikasvien kelluslehtien päällä. Muniminen tapahtuu kaislojen tai osmankäämien lehdille, jotka kelluvat. Munat ovat rivissä ja niissä on kaksi rihmaa, jotka ovat pitkiä. Sauvalude on melko harvinainen ja sen levinneisyysalue ulottuu Pohjois-Pohjanmaalle saakka. == Lähteet == == Aiheesta muualla == * http://www.pohjankonna.fi/jouko/tag/sauvalude Luokka:Luteet
Hannu Granberg

Hannu Antero Granberg (s. 2. helmikuuta 1990 Lahti) on suomalainen yleisurheilija, joka kilpailee estejuoksussa, keskimatkojen juoksussa ja maastojuoksussa. Hän edustaa Lahden Ahkeraa, ja häntä valmentaa Tommy Ekblom. Granberg on saavuttanut 3 000 metrin estejuoksussa Suomen-mestaruuden 2016 ja 2020, SM-hopeaa 2017, 2018, 2021 ja 2022 sekä SM-pronssia 2015. 5 000 metrillä hän sai SM-pronssia 2021. Puolimaratonin SM-kisoissa hän voitti kultaa vuosina 2019 ja 2023. Viestijuoksun SM-kilpailuissa hän on saavuttanut 4 × 800 metrillä kultaa 2014 ja 2016, hopeaa 2017 sekä pronssia 2019. 4 × 1 500 metrillä hän on saavuttanut kultaa 2014, 2016 ja 2019, hopeaa 2018 sekä pronssia 2011 ja 2017, 4 × 1 500 metrin sekaviestissä kultaa 2021 ja pronssia 2020 sekä 4 000 metrin viestissä pronssia 2021. Maastojuoksun SM-kilpailuissa Granberg on saavuttanut lyhyen matkan kultaa 2020, pronssia 2019, 2021 ja 2023 sekä lyhyen matkan joukkuekilpailussa SM-kultaa vuosina 2011, 2014–2017, 2019–2020 ja 2022 sekä hopeaa 2012 ja pronssia 2024. == Henkilökohtaiset ennätykset == === Ulkoradat === Laji Aika Paikka Päivä 800 m 1.58,12 Keuruu 19. kesäkuuta 2015 1 500 m 3.49,71 Lahti 7. heinäkuuta 2018 3 000 m 8.14,03 Lahti 7. kesäkuuta 2020 5 000 m 14.05,71 Heusden 3. heinäkuuta 2021 10 000 m 29.39,54 Burjassot 25. maaliskuuta 2023 3 000 m ej 8.47,62 Joensuu 4. heinäkuuta 2018 puolimaraton 1.06.31 Pyhtää 15. huhtikuuta 2023 maraton 2.19.10 Valencia 3. joulukuuta 2023 === Sisäradat === Laji Aika Paikka Päivä 800 m 2.00,48 Helsinki 1. helmikuuta 2014 1 500 m 3.55,52 Helsinki 31. tammikuuta 2021 3 000 m 8.07,18 Istanbul 17. helmikuuta 2019 == Lähteet == Luokka:Suomalaiset estejuoksijat Luokka:Suomalaiset keskimatkojen juoksijat Luokka:Suomalaiset kestävyysjuoksijat Luokka:Suomalaiset maastojuoksijat Luokka:Vuonna 1990 syntyneet Luokka:Elävät henkilöt
Isositraattilyaasi

Isositraattilyaasi on entsyymi, joka katalysoi isositruunahapon reversiibeliä hajottamista glyoksyylihapoksi ja meripihkahapoksi. Entsyymiä esiintyy bakteereissa, kasveissa ja sienissä ja se on osa glyoksylaattikiertoa. Isositraattilyaasin EC-numero on EC 4.1.3.1 ja CAS-numero 9045-78-7. == Rakenne ja toiminta == Isositraattilyaasi on rakenteeltaan samanlaisista alayksiköistä koostuva trimeeri tai tetrameeri. Aktiivisessa muodossa entsyymi sisältää fosforyloidun histidiiniaminohapon aktiivisessa kohdassaan. Isositraattilyaasin substraatti on isositruunahapon ja magnesiumionin muodostama kompleksi ja magnesiumioneja toimivat myös ei-välttämättöminä entsyymin aktivaattoreina. Myös eräät muut kahdenarvoiset metallikationit kuten mangaani-, koboltti- tai nikkeli-ionit voivat aktivoida isositraattilyaasia. Entsyymin katalysoiman reaktion mekanismi muistuttaa aldolaasin katalysoiman reaktion mekanismia. Aktiivisen kohdan negatiivisesti varautunut karboksylaattisivuketju deprotonoi isositruunahapon hydroksyyliryhmän ja hapen ja protonin väliset sidoselektronit muodostavat kaksoissidoksen hapen ja hiilen välille. Samanaikaisesti muodostuvan karbonyyliryhmän kanssa katkeaa kovalenttinen sidos kahden hiiliatomin väliltä ja muodostuva karbanioni ottaa vastaan protonin entsyymin aktiivisen kohdan happamalta aminohapolta. Näin muodostuu glyoksyylihappoa ja meripihkahappoa. Reaktion mekanismissa glyoksyylihappo vapautuu entsyymistä ennen meripihkahapon vapautumista. : Isositraattilyaasin inhibiittoreita ovat tuotteiden lisäksi muun muassa itakonihappo, fosfoenolipalorypälehappo, maleiinihappo ja 3-nitropropaanihappo. Glyoksyylihappo, maleiinihappo ja fosfoenolipalorypälehappo ovat kompetitiivisia inhibiittoreita, meripihkahappo on nonkompetitiivinen inhibiittori ja itakonihappo on unkompetitiivinen inhibiittori. Isositraattilyaasi kilpailee isositruunahaposta sitruunahappokiertoon osallistuvan isositraattidehydrogenaasin kanssa. Glyoksylaattikierron ollessa aktiivinen isositraattidehydrogenaasi fosforyloidaan jolloin se inaktivoituu. == Lähteet == Luokka:Lyaasit
Lonjsko polje

Lonjsko polje on Kroatian suurin suojeltu kosteikkoalue ja kuuluu Ramsar- sopimuksen suojelukohteisiin. Suurin osa alueesta on Savajoen tulvatasankoa. ==Lähteet== ==Aiheesta muualla== Luokka:Kroatian Ramsar-alueet Luokka:Luonnonpuistot
Bakar (kaupunki)

Bakar on Primorje-Gorski Kotarissa Kroatiassa sijaitseva kaupunki. Vuoden 2018 arvion mukaan siellä asui 8 114 asukasta. Osa Bakarin asukkaista on turkkilaisia. Bakarin lähistöltä on löytynyt kuparia. == Historia == Mainintojen mukaan roomalaiset saapuivat Bakariin 129 eaa. Ensimmäisessä maailmansodassa Gabriele D'Annunzio osallistui sotilaalliseen ratsiaan Bakarin satamassa vuonna 1918. Toisessa maailmansodassa Bakarissa oli italialainen keskitysleiri. Suurin osa siviiliväestöstä pakeni Bakarista Ljubljanaan, mutta sodan päätyttyä asukkaat palasivat takaisin Bakariin.History throughout the ages (Arkistoitu versio) == Lähteet == == Aiheesta muualla == Luokka:Kroatian kaupungit
Kroatian Super cup

Kroatian Super cup () on vuosittain järjestettävä jalkapallo-ottelu, jossa kohtaavat Kroatian pääsarjan voittaja sekä Kroatian cupin voittaja. Se on Kroatian jalkapalloliiton alainen ottelu. Turnaus on perustettu vuonna 1992 Kroatian itsenäistyttyä Jugoslaviasta. Turnauksen menestynein joukkue on NK Dinamo Zagreb 5 mestaruudella. Ottelua ei pelata, jos pääsarjan ja cupin voittaa sama joukkue. Ottelua ei järjestetty vuosien 1999-2001 välisenä aikana. ==Tulokset== Vuosi Voittaja Tulos Häviäjä Huomio 1992 Hajduk Split 0–0 (3–1 rp.) Inter Zaprešić 1993 Hajduk Split 4–4 0–0 Croatia Zagreb Kaksiosainen ottelu 1994 Hajduk Split 1–0 0–1 (5-4 rp.) Croatia Zagreb Kaksiosainen ottelu 1995 Hajduk Split voitti sekä pääsarjan että cupin 1996 Croatia Zagreb voitti sekä pääsarjan että cupin 1997 Croatia Zagreb voitti sekä pääsarjan että cupin 1998 Croatia Zagreb voitti sekä pääsarjan että cupin 2002 Dinamo Zagreb 3–2 (ja.) NK Zagreb 2003 Dinamo Zagreb 4–1 Hajduk Split 2004 Hajduk Split 1–0 Dinamo Zagreb 2005 Hajduk Split 1–0 (ja.) HNK Rijeka 2006 Dinamo Zagreb 4–1 HNK Rijeka 2007 Croatia Zagreb voitti sekä pääsarjan että cupin 2008 Croatia Zagreb voitti sekä pääsarjan että cupin 2009 Croatia Zagreb voitti sekä pääsarjan että cupin 2010 Dinamo Zagreb 1–0 Hajduk Split 2011 Croatia Zagreb voitti sekä pääsarjan että cupin 2012 Croatia Zagreb voitti sekä pääsarjan että cupin 2013 Dinamo Zagreb 1–1 (4–1 rp.) Hajduk Split 2014 HNK Rijeka 2–1 Dinamo Zagreb 2015 Croatia Zagreb voitti sekä pääsarjan että cupin # Joukkue Voitot Vuodet Toisena 1\. Dinamo Zagreb 5 2002, 2003, 2006, 2010, 2013 4 1\. Hajduk Split 5 1992, 1993, 1994, 2004, 2005 3 2\. HNK Rijeka 1 2014 2 3\. NK Zagreb 0 1 3\. Inter Zaprešić 0 1 ==Lähteet== Super cup
Samsung Galaxy Note5

Samsung Galaxy Note5 on Samsung Electronicsin elokuussa 2015 julkaisema älypuhelin, jossa on esiasennettuna Android 5.1 "Lollipop" -käyttöjärjestelmä. == Tekniset tiedot == ===Muotoilu=== Samsung Galaxy Note 5 -älypuhelimessa on 5,7-tuumainen näyttö 2K-resoluutiolla. Näyttö on suojattu Corning Gorilla Glass 4 -lasilla. ===Fyysiset osat=== Laitteesta löytyy Samsungin oma Exynos 7 Octa 7420-prosessori. Laitteessa on 4 gigatavua RAM-muistia ja 32, 64 tai 128 gigatavua sisäistä tallennustilaa. ====Kamerat ja multimedia==== Laitteessa on 16 Megapikselin takakamera. Etukameran tarkkuus on puolestaan 5 Megapikseliä. Videokuvaus voidaan tehdä 2160p (4K) -resoluutioilla 30fps. === Ohjelmisto === Julkaisuhetkellä laitteessa oli esiasennettuna Android 5.1 "Lollipop". Myöhemmin laitteeseen on tullut päivitys Android 7.0 "Nougat" -versioon. == Lähteet == * Virallinen sivusto * PhoneArena sivusto Galaxy Note5 Luokka:Android-pohjaiset laitteet Luokka:Vuoden 2015 matkapuhelimet Luokka:Kosketusnäytölliset älypuhelimet
Kroatian jalkapalloliitto

Kroatian jalkapalloliitto () on Kroatian jalkapallon kattojärjestö. Järjestö on perustettu vuonna 1912, Kroatian itsenäistyttyä 1992 se on toiminut itsenäisenä järjestönä ja on ollut FIFA:n jäsen. Kesäkuussa 1993 siitä tuli myös UEFAn jäsen. Sen puheenjohtajana toimii entinen maajoukkuepelaaja Davor Šuker. Liiton alaisuudessa toimii muun muassa Kroatian pääsarja sekä maajoukkue. ==Lähteet== Luokka:Kroatian jalkapallo Luokka:Kansalliset jalkapalloliitot
Kroatian alle 21-vuotiaiden jalkapallomaajoukkue

Kroatian alle 21-vuotiaiden jalkapallomaajoukkue edustaa Kroatiaa kansainvälisissä jalkapallon alle 21-vuotiaiden maajoukkuekilpailuissa. Se toimii Kroatian jalkapalloliiton alaisuudessa. Kroatia on selviytynyt kahdesti Euroopan-mestaruuskilpailuihin vuosina 2000 ja 2004. Joukkue jäi kummallakin kerralla alkulohkoon. ==Lähteet== Luokka:Kroatian jalkapallo
Korven Radio

Korven Radio oli suomalainen jatkosodan aikana Rukajärven rintamalla toiminut radioasema. Radio aloitti lähetyksensä 24. huhtikuuta 1942 ja sen viimeinen päivittäinen lähetys oli 16. syyskuuta 1944. Kaikkiaan lähetyksiä tehtiin 1410. Radio toimi Rukajärven kylässä. Sen toiminnan suunnittelussa olivat mukana muun muassa Martti Jukola, Matti Viherjuuri ja Verneri Veistäjä, radion päällikkönä toimi Kauko Kokkonen. Radiolla oli studiorakennuksen ja lähetysaseman lisäksi kahdeksanmiehinen orkesteri Kolina boys ja lisäksi omaa teatteri- ja radiokuunnelmatuotantoa.Leppänen, Reino 1987. Korven radio – Rukajärven rintamaradio ja muu mielialan huolto. Joensuu: Karjalaisen kulttuurin edistämissäätiö, 162 s. ISBN 951-9363300 Muita vastaavia rintamaradioita olivat Maaselän rintamalla toiminut Maaselän Radio, Uhtualla toiminut Vienan Radio, Aunuksessa toiminut Aunuksen Radio ja Karjalan kannaksella Valkjärvellä toiminut Kannaksen Radio. Sotakirjailija Esa Sirén : Korven Radio - Rukajärvi Rukajärven suunnan historiayhdistys 20.6.2014 : Hyvää juhannustaHelsingin kaupunginkirjasto Kysy.fi-palvelu : Maanselän radio ja sota? == Lähteet == Luokka:Jatkosota Luokka:Suomalaiset radioasemat Luokka:Vuonna 1942 perustetut radioasemat Luokka:Vuonna 1944 lakkautetut radioasemat
Maaselän Radio

Maaselän Radio oli suomalainen jatkosodan aikana Maaselän rintamalla toiminut radioasema joka oli toiminnassa vuosina 1942–1944. Radio toimi Karhumäen kaupungissa, ja asemna toimittajina ja selostajina olivat muun muassa Tapio Rautavaara ja Aarne Lasanen.Pirkanmaan Sanomat 2.5.2012 : Jatkosodan kielletyt kirjoitukset Muita vastaavia rintamaradioita olivat Rukajärven rintamalla toiminut Korven Radio, Uhtualla toiminut Vienan Radio, Aunuksessa toiminut Aunuksen Radio ja Karjalan kannaksella Valkjärvellä toiminut Kannaksen Radio.Helsingin kaupunginkirjasto Kysy.fi-palvelu : Maanselän radio ja sota? == Lähteet == Luokka:Jatkosota Luokka:Suomalaiset radioasemat Luokka:Vuonna 1942 perustetut radioasemat Luokka:Vuonna 1944 lakkautetut radioasemat
Arpi (kappale)

Arpi on alternative rock -yhtye Maj Karman Kauniiden Kuvien single vuodelta 2003. Se julkaistiin yhtyeen albumilta Metallisydän. == Kappaleet == # # # == Aiheesta muualla == * Arpi discogs.com -sivustolla Luokka:Maj Karman kappaleet Luokka:Vuoden 2003 kappaleet
Tatsuhiro Yonemitsu

Tatsuhiro Yonemitsu (, s. 5. elokuuta 1986 Fujiyoshida) on japanilainen vapaapainin olympiavoittaja. 169 senttimetriä pitkä ja 66 kilogrammaa painava Yonemitsu kilpailee 66-kiloisten sarjassa.http://www.sports- reference.com/olympics/athletes/yo/tatsuhiro-yonemitsu-1.html == Ura == Yonemitsu saavutti kultaa 66-kiloisista vuoden 2012 kesäolympialaisista Lontoosta. Hän voitti finaalissa Intian Sushil Kumarin. MM-kilpailuista Yonemitsulla on hopeaa vuodelta 2011 ja pronssia vuodelta 2009. Aasian kisoista hän voitti kultaa vuonna 2010 ja Aasian-mestaruuskilpailuista hopeaa edeltävänä vuonna. == Lähteet == Luokka:Japanilaiset vapaapainijat Luokka:Japanilaiset olympiavoittajat Luokka:Vuonna 1986 syntyneet Luokka:Elävät henkilöt
Kroatia kesäolympialaisissa 2012

Kroatia osallistui Lontoossa pidettyihin vuoden 2012 kesäolympialaisiin 107-henkisellä joukkueella, joka kilpaili 17 lajissa. Kroatia voitti kisoista kolme kultamitalia, yhden hopeamitalin ja kolme pronssimitalia, mitkä tekivät Lontoon kisoista historian menestyksekkäimmät kuudetta kertaa kesäolympialaisiin osallistuneelle maalle. == Yleistä == Kroatian lippua kantoi avajaisissa käsipallomaalivahti Venio Losert, joka saavutti kisoista olympiapronssia. Päättäjäisissä maan lippua kantoi soutaja Damir Martin, joka voitti olympiahopeaa pariaironelosesta. Kroatian nuorin urheilija turnauksessa oli 18-vuotias seiväshyppääjä Ivan Horvat ja vanhin urheilija edellisten olympialaisten tapaan vuoden 1988 olympiahopeamitalisti, pöytätennispelaaja Zoran Primorac. Yhteensä 35 kroatialaisurheilijaa saavutti kisoissa mitalin. Kroatialla oli kilpailuissa urheilija 17 lajissa ja 53 tapahtumassa. == Mitalistit == === Kultaa === * Sandra Perković, naisten kiekonheitto * Giovanni Cernogoraz, miesten trap-ammunta * Miesten vesipallomaajoukkue === Hopeaa === * David Šain, Martin Sinković, Damir Martin ja Valent Sinković, miesten soutu (pariaironelonen) === Pronssia === * Lucija Zaninović, naisten taekwondo (49 kg) * Miesten käsipallomaajoukkue == Katso myös == * Kroatia olympialaisissa * Kesäolympialaiset 2012 == Lähteet == kesäolympialaiset 2012 Luokka:Valtiot kesäolympialaisissa 2012
Kroatia talviolympialaisissa 2014

Kroatia osallistui Venäjän Sotšissa pidettyihin vuoden 2014 talviolympialaisiin 11-henkisellä joukkueella. Kroatia saavutti kilpailuista vain yhden hopeamitalin, mikä oli kaksi mitalia vähemmän kuin edellisissä talviolympialaisissa, vuonna 2010 Vancouverissa. Kroatia sijoittui mitalitaulukon 25:nnelle sijalle. == Yleistä == Kroatian lipunkantajana avajaisissa toimi alppihiihtäjä Ivica Kostelić, joka saavutti myös Kroatian ainoan olympiamitalin. Päättäjäisissä lippua kantoi maastohiihtäjä Vedrana Malec. Kroatian kilpailuiden nuorin urheilija oli 17-vuotias alppihiihtäjä Andrea Komšić ja vanhin 34-vuotias Kostelić, jolle superalppiyhdistetyn hopeamitali oli jo uran neljäs olympiahopeamitali.http://www.sports- reference.com/olympics/countries/CRO/winter/2014/ == Lajit == Suluissa kroatialaisurheilijoiden lukumäärä lajissa. *alppihiihto (8) *maastohiihto (2) *lumilautailu (1) == Mitalistit == === Hopeaa === * Ivica Kostelić, miesten alppihiihto (superalppiyhdistetty) == Lähteet == talviolympialaiset 2014 Luokka:Valtiot talviolympialaisissa 2014
Komiža

Komiža on kylä Visin saarella Kroatiassa.http://whfoodscruise.com/destinations/vis/ ==Historia== Keskiajalla Komižassa oli Pyhän Nicolauksen luostari, joka on nykyäänkin paikallaan. Kylän ympärille oli rakennettu linnoitus vuonna 1585. Vuosisatojen aikana Komižaan on rakennettu monia kirkkoja. ==Lähteet== == Aiheesta muualla == Luokka:Kroatian kaupungit
Kroatia kesäolympialaisissa 2008

Kroatia osallistui Kiinan Pekingissä pidettyihin vuoden 2008 kesäolympialaisiin 99-henkisellä joukkueella, joista 80 oli miehiä ja 19 naisia.http://www.sports-reference.com/olympics/countries/CRO/summer/2008/ Kroatia saavutti kisoista kaksi hopeamitalia ja kolme pronssimitalia eli yhteensä viisi mitalia, mikä sivusi maan ennätystä edellisistä, vuoden 2004 kesäolympialaisista Ateenasta. == Yleistä == Kroatian lipunkantajana avajaisissa toimi vuoden 2004 olympiavoittaja, käsipalloilija Ivano Balić. Päättäjäisissä maan lippua kantoi puolestaan pöytätennispelaaja Tamara Boroš. Kroatian kisojen nuorin urheilija oli vapaauinnissa kilpaillut 16-vuotias Monika Babok ja vanhin urheilija vuoden 1988 olympiahopeamitalisti, pöytätennispelaaja Zoran Primorac. Kroatia sijoittui kisojen mitalitaulukossa sijalle 56. == Mitalistit == === Hopeaa === * Filip Ude, miesten telinevoimistelu (hevonen) * Blanka Vlašić, naisten korkeushyppy === Pronssia === * Snježana Pejčić, naisten 10 metrin ilmakivääri * Sandra Šarić, naisten taekwondo (67 kg) * Martina Zubčić, naisten taekwondo (57 kg) == Lähteet == kesäolympialaiset 2008 Luokka:Valtiot kesäolympialaisissa 2008
Ruuben

Robert Laukkanen, tunnettu paremmin taiteilijanimellään Ruuben, on suomalainen musiikkituottaja. Jyväskylästä kotoisin olevan Ruubenin ensimmäinen virallinen tuotanto tapahtui vuoden 2012 marraskuussa julkaistulla Stepan ja Aren yhteisalbumilla ...ja naksuvat luupit. Hän on toiminut tuottajana rap-artisti Gettomasalle tämän uran alusta asti, ja heidän yhteistyöstään ovat syntyneet esimerkiksi yhteisalbumi Vellamo LP vuonna 2014 ja Emma-gaalassa ehdokkuuksia saaneita Gettomasan kappaleita. Vuonna 2022 Ruubenille myönnettiin Grammy- palkinnon ehdokkuus tuotannostaan nigerialaisartisti Burna Boyn kappaleella ”Last last”. Hän oli ehdolla myös vuoden tuottajaksi Emma-gaalassa 2023. == Lähteet == Luokka:Suomalaiset hip hop -tuottajat Luokka:Vuonna 1992 syntyneet Luokka:Elävät henkilöt
Cindy Burger

Cindy Burger (s. 25. marraskuuta 1992) on alankomaalainen tennispelaaja. Parhaimmillaan hän on ollut kaksinpelissä WTA-listan sijalla 189 kesäkuussa 2015 ja nelinpelissä sijalla 237 heinäkuussa 2015. Hän on voittanut urallaan kaksi ITF-turnausta kaksinpelissä. Burger pelasi WTA-turnauksen pääsarjassa ensimmäisen kerran Bogotán turnauksessa huhtikuussa 2015. Hän hävisi turnauksen avauskierroksella Mónica Puigille. == Lähteet == == Aiheesta muualla == * * Luokka:Alankomaalaiset tennispelaajat Luokka:Vuonna 1992 syntyneet Luokka:Elävät henkilöt
Lipik

Lipik on kaupunki Požega-Slavonian piirikunnassa Kroatiassa. Vuoden 2011 väestönlaskennan mukaan siellä asui 6 170 asukasta. ==Historia== Lipik oli miehitetty osaksi Ottomaanien valtakuntaa keskiajalla, kunnes se vapautui miehityksestä vuonna 1691. Lipikiin on perustettu sen ensimmäinen hotelli vuonna 1872. Vuonna 1920 Lipikissä oli noin kuusi hotellia. ==Tunnettuja lipikiläisiä== *Vladimir Velmar-Janković – serbialainen kirjailija ==Lähteet== == Aiheesta muualla == Luokka:Kroatian kaupungit
Renault Mascott

Renault Mascott on Renault Trucksin vuosina 1999–2010 valmistama kevytkuorma- auto, joka korvasi Renault Messengerin. Ranskassa mallin nimi oli Master Propulsion ja Alankomaissa Master Pro. Autoa valmistettiin Ranskan Batillyssa. Renault Mascott esiteltiin vuonna 1999, kaksi vuotta toisen sukupolven Masterin markkinoilletulon jälkeen. Ulkonäöllisestä samankaltaisuudestaan huolimatta tekniikka autoissa oli varsin erilainen. Mascottissa alustarakenteet oli otettu suoraan Iveco Dailysta. Moottori oli asetettu pitkittäin ja voimanvälityksenä oli taka- tai neliveto, kun taas Master oli aina etuvetoinen. Mascottiin oli saatavilla neljä eri akselipituutta (3 130, 3 630, 4 130 tai 4 630 mm), ja paino oli versiosta riippuen 3,5–6,5 tonnia. Moottoriksi oli aluksi tarjolla 2,8-litrainen diesel viidellä eri tehovaihtoehdolla (85/105/125/140/145 hv). Mascottia uudistettiin vuonna 2004, vuotta myöhemmin kuin Masteria, ja malli sai samantyylisen ulkoasun, kojetaulun ja sisustuksen. Moottoriksi tuli Nissan Patrolin 3,0-litrainen diesel 115- tai 156-hevosvoimaisena. Vuonna 2007 moottoria uusittiin, ja se toimitettiin joko 130 tai 150 hevosvoiman versiona. vasen|pienoiskuva|Avolavallinen facelift-mallin Renault Mascott. == Lähteet == == Aiheesta muualla == Mascott Luokka:1990-luvun kuorma-autot Luokka:2000-vuosikymmenen kuorma-autot Luokka:2010-luvun kuorma-autot
RN Regina Maria Pia

RN Regina Maria Pia () oli Italian kuninkaallisen laivaston vuonna 1863 vesillelaskettu Regina Maria Pia -luokan ironclad. == Valmistus == Alus tilattiin Ranskasta La Seyne-sur-Meristä Forges et Chantiers de la Méditerranéelta ja sen köli laskettiin 22. heinäkuuta 1862. Alus laskettiin vesille 28. huhtikuuta 1863 ja se liitettiin laivastoon 17. huhtikuuta 1864.Gardiner s. 339 == Palvelus == Alus poistettiin alusluettelosta vuonna 1904. ==Lähteet== * === Viitteet === Luokka:Regina Maria Pia -luokan taistelulaivat Luokka:Forges et Chantiers de la Méditerranée
Kuroshio

pienoiskuva|Merivirrat Japanin ympäristössä, Kuroshio merkitty numerolla 1. Kuroshio () eli Japaninvirta on lämmin merivirta Japanin edustalla Tyynessämeressä. Se on pohjoisen päiväntasaajavirran jatke ja virtaa Filippiinien koillispuolelta Filippiinienmereltä Taiwanin ohi Japanin etelärannikolle ja siellä Jokohaman kohdalla kääntyy itään. Osa virrasta haarautuu Koreansalmen kautta Japaninmereen. Muuten virta jatkaa länteen epämääräisenä Pohjois-Amerikan rannikolle. Sillä on samantapainen lämmittävä vaikutus kuin Golfvirralla. Kuroshio on hyvin suolainen merivirta. Sen nopeus on n. 0,5–2,5 metriä sekunnissa. Harvinaisemmissa tapauksissa Kuroshion virtausreitti voi muuttua esimerkiksi kaareutumisen (w:tä muistuttavan reitin) seurauksena, jolloin perinteisen virtauksen ohessa voi esiintyä lämpimiä tai kylmiä vastavirtauksia, jotka vaikuttavat säähän, aallokkoon sekä rannikkovesistöjen kalakantoihin. == Lähteet == Luokka:Merivirrat Luokka:Tyynimeri
Juho Launto

Juho August Antero Launto (s. 29. maaliskuuta 1989 Sauvo) on suomalainen yleisurheilija, joka kilpailee 400 metrin aitajuoksussa ja pikajuoksussa. Hän edustaa Turun Urheiluliittoa, ja häntä valmentavat Pasi Teini ja Jani Ratia. Launto on edustanut myös Sauvon Urheilijoita. Launto on saavuttanut pronssia 4 × 400 metrillä viestijuoksun SM-kisoissa 2015. == Ennätykset == === Ulkoradat === Laji Aika Paikka Päivä 100 m 11,32 Hämeenlinna 8. elokuuta 2012 200 m 22,76 Turku 4. kesäkuuta 2014 400 m 49,83 Turku 13. elokuuta 2014 400 m aj 52,80 Karjaa, Raasepori 8. kesäkuuta 2014 === Sisäradat === Laji Aika Paikka Päivä 60 m 7,19 Turku 18. tammikuuta 2014 200 m 23,17 Helsinki 27. helmikuuta 2011 400 m 50,29 Helsinki 25. tammikuuta 2015 == Lähteet == Luokka:Suomalaiset 400 metrin aitajuoksijat Luokka:Suomalaiset pikajuoksijat Luokka:Vuonna 1989 syntyneet Luokka:Elävät henkilöt
Labradorinvirta

Labradorinvirta on kylmä merivirta, joka alkaa Baffininlahden pohjoisosassa sijaitsevasta Smithinsalmesta, kulkee Kanadan rannikkoa etelään ja tavoittaa Yhdysvaltainkin rannikon. Sen nopeus on n. 0,3–0,6 metriä sekunnissa.Kodin suuri tietosanakirja, s. 395 Virta kylmentää merkittävästi Labradorin ilmastoa.Spectrum tietokeskus, osa 15, s. 209 Siinä ajelehtii jäävuoria ja -lauttoja.Otavan suuri ensyklopedia, s. 4265 Virta on vähäsuolainen.http://www.thecanadianencyclopedia.ca/en/article/labrador-sea/ == Lähteet == Luokka:Merivirrat Luokka:Newfoundland ja Labradorin maantiede Luokka:Pohjoinen jäämeri
Labin

Labin on Istrian piirikunnassa Kroatiassa sijaitseva kaupunki. Vuoden 2011 väestönlaskennan mukaan siellä asui 11 642 asukasta. == Historia == Ensimmäinen maininta Labinin paikalla sijainneesta roomalaisesta asutuksesta on vuodelta 285 eaa. Labin oli useita vuosisatoja Istrian tärkeä kaivosteollisuuden keskus. Kaivostoiminta kuitenkin päättyi vuonna 1989, koska kaupunki olisi voinut tuhoutua kaivosten romahduksen seurauksena. == Lähteet == == Aiheesta muualla == Luokka:Kroatian kaupungit
Juho Jäppinen

Juho Jäppinen (s. 1976 JyväskyläElina Ojaniemi: Äkkigalleria – riskejä on otettava; Itseorganisoidun galleriatilan syntymä, toiminta ja dynamiikka; sivu 10) on suomalainen graafinen suunnittelija ja valokuvaajaYhteystiedot; Jussi Jäppinen Ky. Vuonna 2014 Jäppinen sai yhdessä vaimonsa Anna Ruthin kanssa Keski-Suomen rahaston kulttuuripalkinnonKeski-Suomen rahastolta 453 000 euroa tieteelle ja kulttuurille; Suomen kulttuurirahasto Vuonna 2014 Jäppinen palkittiin myös graafisen ilmeen luomisesta pyöräilylle sekä paikallisella että valtakunnallisella tasolla. Vuonna 2015 Jäppinen ja Ruth saivat Keskipohjola-komitean kulttuuripalkinnon julkisten tilojen käytöstä nykytaiteen esilletuomisessa.Jyväskyläläinen taiteilijapariskunta saa kulttuuripalkinnon Ruotsissa; Keskisuomalainen 28.5.2015 Juho Jäppinen on osallistunut kymmenien kirjojen ulkoasujen suunnitteluun ja kirjojen taittamiseen sekä ollut mukana esite-, lehti- ja taideprojekteissa ja pitänyt useita valokuvanäyttelyitä.Kirjailijaesittelyt, Jäppinen Juho, Jäppinen Juho; Gauppa.fi Juho Jäppisen isä on graafinen suunnittelija ja tietokirjailija Jussi Jäppinen. == Teoksia == *Kokkola - Karleby: kuvissa = i bilder = in photos = fotoal'bom (Mäntykustannus 2008) *Jakobstad: i bilder = Pietarsaari: kuvina = in photos = fotoal'bom (Mäntykustannus 2009) *Lahti: the green design city; Mäntykustannus 2012; ISBN 978-952-5712-99-5 *Muotokuvia Jyväskylästä; 2012; ISBN 978-952-93-1392-1 == Lähteet == Luokka:Suomalaiset valokuvaajat Luokka:Vuonna 1976 syntyneet Luokka:Elävät henkilöt
Allikkomalluaiset

Allikkomalluaiset (Cymatia) on pikkumalluaisten heimoon kuuluva suku. Siihen kuuluvilla lajeilla on suuret silmät ja otsa on erittäin kaareva. pää on etuselkää leveämpi. Etuselkä on väriltään ruskea. Lajeja tavataan järvissä ja lammissa. == Lähteet == == Aiheesta muualla == *Funet: Allikkomalluaiset (Cymatia) Luokka:Luteet
Laikkumalluainen

Laikkumalluainen (Notonecta glauca) tai isomalluainen tai suurmalluainen on noin 15–16 millimetriä pitkä, ruskeanvärinen ja punasilmäinen monenlaisissa sisävesissä elävä malluainen. Parhaiten isomalluainen viihtyy kasvillisesti rikkaissa lammissa ja allikoissa, missä se ui tavallisesti vatsapuoli ylöspäin. Isomalluaisen toukka on vihreä tai valkeankirjava. Isomalluainen on peto ja se saalistaa vedenpinnan värähtelyn avulla. Saavuttuaan värähtelylähteen lähelle se hyökkää näönvaraisesti. Isomalluainen erittää puremassaan myrkyllistä eritettä ja aiheuttaa ihmistä purressaan voimakasta kirvelyä. Se voi saada saaliikseen suhteellisen isoja eläimiä, kuten kalanpoikasia. Sen levinneisyysalue ulottuu Etelä-Lappiin saakka ja sitä esiintyy lammissa, järvissä ja hitaasti virtaavissa joissa. == Lähteet == == Aiheesta muualla == *Isomalluainen Arkivessa *Laikkumalluainen laji.fi- palvelussa Luokka:Luteet
RN San Martino (1863)

RN San Martino () oli Italian kuninkaallisen laivaston vuonna 1863 vesillelaskettu Regina Maria Pia -luokan ironclad. == Valmistus == Alus tilattiin Ranskasta La Seyne-sur-Meristä Forges et Chantiers de la Méditerranéelta ja sen köli laskettiin 22. heinäkuuta 1862. Alus laskettiin vesille 21. syyskuuta 1863 ja se liitettiin laivastoon 9. marraskuuta 1864.Gardiner, Robert s. 339 == Palvelus == Alus poistettiin alusluettelosta vuonna 1903. ==Lähteet== * === Viitteet === Luokka:Regina Maria Pia -luokan taistelulaivat Luokka:Forges et Chantiers de la Méditerranée
Taikakaruselli

Taikakaruselli (engl. The Magic Roundabout tai The Magic Carousel, ransk. Le Manège enchanté) on Serge Danotin luoma brittiläis-ranskalainen piirrossarja. Luokka:Brittiläiset animaatiosarjat Luokka:Ranskalaiset animaatiosarjat Luokka:1970-luvun piirrossarjat Luokka:TF1:n televisio-ohjelmat
RN Castelfidardo (1863)

RN Castelfidardo () oli Italian kuninkaallisen laivaston vuonna 1863 vesillelaskettu Regina Maria Pia -luokan ironclad. == Valmistus == Alus tilattiin Ranskasta St. Nazairesta Gouin & Guibertilta ja sen köli laskettiin 22. heinäkuuta 1862. Alus laskettiin vesille 1. elokuuta 1863 ja se liitettiin laivastoon toukokuussa 1864.Gardiner, Robert s. 339 == Palvelus == Alus poistettiin alusluettelosta vuonna 1910. ==Lähteet== * === Viitteet === Luokka:Regina Maria Pia -luokan taistelulaivat
RN Ancona (1864)

RN Ancona () oli Italian kuninkaallisen laivaston vuonna 1864 vesillelaskettu Regina Maria Pia -luokan ironclad. == Valmistus == Alus tilattiin Ranskasta Bordeaux'sta Arman Fréresiltä, missä köli laskettiin 11. elokuuta 1862. Alus laskettiin vesille 17. lokakuuta 1864 ja liitettiin laivastoon huhtikuussa 1866.Gardiner, Robert s. 339 == Palvelus == Alus poistettiin alusluettelosta vuonna 1903. ==Lähteet== * === Viitteet === Luokka:Regina Maria Pia -luokan taistelulaivat
Samsung Galaxy Note II

Samsung Galaxy Note II (GT-N8000) on Samsung Electronicsin 27. syyskuuta 2012 julkaisema älypuhelin, jossa on esiasennettuna Android 4.1.1 (Jellybean) -käyttöjärjestelmä. == Tekniset tiedot == === Muotoilu === Samsung Galaxy Note II -älypuhelimessa on 5,5-tuumainen näyttö HD-resoluutiolla. === Fyysiset osat === Laitteesta löytyy Samsungin oma Exynos 4 Quad 4412 -neliydinprosessori. Laitteessa on 2 gigatavua keskusmuistia ja 64 gigatavua sisäistä muistia. Puhelimen muisti on laajennettavissa enintään 64 gigatavun microSD-kortilla. ==== Kamerat ja multimedia ==== Laitteessa on 8 megapikselin takakamera. Etukameran tarkkuus on puolestaan 1,9 megapikseliä. Videokuvaus voidaan tehdä 1080p (Full HD) -resoluutioilla 30fps. === Ohjelmisto === Julkaisuhetkellä laitteessa oli esiasennettuna Android 4.1.1 (Jellybean). Myöhemmin laitteeseen on tullut päivitys Android 4.4.2 (KitKat) -versioon. == Lähteet == * PhoneArena.com: Samsung Galaxy Note II Galaxy Note II Luokka:Android-pohjaiset laitteet Luokka:Vuoden 2012 matkapuhelimet Luokka:Kosketusnäytölliset älypuhelimet
Glina (kaupunki)

Glina on kaupunki Sisak-Moslavinan piirikunnassa Kroatiassa. Vuoden 2018 arvion mukaan siellä asui 6 824 asukasta. Glinan asukkaista 25 prosenttia on yli 64-vuotiaita. Vuosina 2011–2018 sen väkiluku laski 26,5 prosenttia. == Historia == Ensimmäinen maininta Glinasta on vuodelta 1284. Heti keskiajalla Glina oli Ottomaanien valtakunnan alla, mutta vapautui vallasta vuonna 1797. Toisessa maailmansodassa Glina sai huomiota Glinan verilöylyn vuoksi. Jugoslavian hajoamissodissa Glina kärsi vaurioita Operaatio Myrskyn takia. == Lähteet == Luokka:Kroatian kaupungit
Härmäsienet

Härmäsienet (Erysiphales) on kotelosieniin kuuluva mikrosienten lahko. Sen ainoa heimo Erysiphaceae sisältää 19 sukua ja 769 lajia. Ne ovat loisia, jotka kasvattavat isäntäkasvin pinnalle vaaleaa, härmämäistä kalvoa. Alkukesästä lähtien mikrokannattimiin muodostuu mikroskooppisen pieniä kuroumia, joiden avulla sieni leviää, ja loppukesällä alkaa muodostua pieniä, tummina pisteinä kasvin pinnalla havaittavia kotelorakkoja, jotka on tarkoitettu talvehtimiselimiksi ja joissa muodostuvat koteloitiöt. Härmäsienet aiheuttavat moniin viljelyskasveihin härmäksi kutsuttuja kasvitauteja, joiden torjunta on vaikeata.Kodin suuri tietosanakirja, osa 4, s. 378–379. == Suvut == * Arthrocladiella * Heinänhärmät (Blumeria) * Härmät (Erysiphe) * Euoidium * Fibroidium * Kolohärmät (Golovinomyces) * Leveillula * Microsphaera * Myöhähärmät (Neoërysiphe) * Isohärmät (Phyllactinia) * Haituhärmät (Podosphaera) * Pseudoidium * Vaahteranhärmät (Sawadaea) * Sphaerotheca * Uncinula == Lähteet == == Aiheesta muualla == *Laji.fi: Härmäsienet (Erysiphales) *Laji.fi: Erysiphaceae *Ville Heiskanen: Härmäsienet (Erysiphales) Kumpulan kasvitieteellisen puutarhan kokoelmakasveilla, Maisteritutkielma, Helsingin yliopisto, Maatalous-metsätieteellinen tiedekunta, heinäkuu 2017 (pdf) *UniProt, taxonomy: Erysiphales Luokka:Kotelosienet
Keltinmäen koulu

Keltinmäen koulu on peruskoulun kuusi ensimmäistä luokkaa käsittävä koulu (niin sanottu alakoulu) Jyväskylän Keltinmäessä osoitteessa Keltinmäentie 11. Koulun rehtori on Päivi Pitko. Koulu on perustettu vuonna 1977. Oppilaita tulee Keltinkeskuksesta, Myllyjärveltä, Ylä-Myllyjärveltä, Mäyrämäestä, Mustalammelta sekä Taka-Keljosta. Lukuvuonna 2018–2019 Keltinmäen koulussa on noin 360 oppilasta. Koulussa on 17 yleisopetuksen luokkaa ja neljä erityisopetuksen luokkaa. == Lähteet == Luokka:Jyväskylän peruskoulut Luokka:Keltinmäki
Akonpohja

Akonpohja on Parikkalan kylä ja entisen Saaren kunnan keskustaajama. Taajaman väkiluku on hieman alle 300 ja pinta-ala 1,25 km². Asukasluvultaan Akonpohja on Parikkalan kolmanneksi suurin taajama Parikkalan kirkonkylän ja Särkisalmen jälkeen. Akonpohja sijaitsee noin 20 km:n päässä Parikkalan keskustasta valtatie 6:n ja Saaren kirkonkylään johtavan Saarentien risteyksessä. Kylän halki virtaa Jumalanjoki. Akonpohjassa on tärkeimmät peruspalvelut, muun muassa Sale-kauppa, apteekki, ala-asteen koulu, kirjasto ja vanhainkoti. Akonpohjan postinumero on nykyisin 59510 SAARI, aiemmin nimiosa oli MAIRONIEMI. == Lähteet == Luokka:Saaren kylät Luokka:Etelä-Karjalan maakunnan taajamat Luokka:Suomen entiset kuntakeskukset
Puolivesiluteet

Puolivesiluteet (Gerromorpha) on luteisiin kuuluva osalahko. Siihen kuuluvat lajit elävät vesiympäristössä tai veden ja maan rajalla. Puolivesiluteisiin kuuluu varsin vaihteleva joukko lajeja. == Luokitus == * Yläheimo Gerroidea ** Heimo Vesimittarit Gerridae *** Alaheimo Cylinrostethinae *** Alaheimo Eotrechinae *** Alaheimo Gerrinae *** Alaheimo Halobatinae *** Alaheimo Ptilomerinae *** Alaheimo Rhagadotarsiinae *** Alaheimo Trepobatiinae ** Heimo Vetiäiset Veliidae *** alaheimo Microveliinae *** Alaheimo Perittopinae *** Alaheimo Rhagoveliinae *** Alaheimo Veliinae * Yläheimo Hebroidea ** Heimo Punkkiaiset Hebridae *** Alaheimo Hebrinae *** Alaheimo Hyrcaninae * Yläheimo Hydrometroidea ** Heimo Hiipparit Hydrometridae *** Alaheimo Hydrometrinae * Yläheimo Mesovelioidea ** Heimo Kelliäiset Mesoveliidae *** Alaheimo Mesoveliinae == Lähteet == == Aiheesta muualla == * Miksi kalat eivät syö vesimittareita? Suomen Luonto 2013 * http://tolweb.org/Gerromorpha/10811 Luokka:Luteet
Vuoripensassieppo

Vuoripensassieppo (Peneothello sigillata) on pensassieppojen heimoon kuuluva varpuslintu. ==Levinneisyys== Vuoripensassieppoa tavataan Uuden-Guinean saarella Indonesiassa ja Papua-Uudessa-Guineassa. Lajin on raportoitu olevan suurimmaksi osaksi yleinen, ja sen kanta on vakaa. Se on luokiteltu elinvoimaiseksi. ==Lähteet== Luokka:Pensassiepot
Savupensassieppo

Savupensassieppo (Peneothello cryptoleuca) on pensassieppojen sukuun kuuluva varpuslintu. ==Levinneisyys== Savupensassieppoa tavataan Uuden-Guinean saarella Indonesiassa. Se on luokiteltu elinvoimaiseksi. ==Lähteet== Luokka:Pensassiepot
Markus Teijula

Markus Aleksander Teijula (s. 30. tammikuuta 1998 Naantali) on suomalainen juoksija. Hän kilpailee keskimatkojen juoksussa ja pikajuoksussa. Teijula edustaa Turun Urheiluliittoa, ja häntä valmentaa Toni Huppunen. Vuoteen 2023 asti hän edusti Naantalin Löylyä. Kalevan kisoissa 2015 Teijula saavutti SM- pronssia 800 metrillä. Hän oli Kalevan kisojen nuorin miesten kestävyysjuoksumitalisti 40 vuoteen. Vuoden 2016 Kalevan kisoissa hän uusi pronssinsa. Sisäratojen SM-kisoissa 2016 Teijula saavutti 400 metrillä pronssia. Hallikaudella 2017 Teijula voitti aikuisten sisäratojen Suomen mestaruuden sekä 400 että 800 metrillä. Vuoden 2018 kisoissa hän sai pronssia 800 metrillä. Jyväskylän Kalevan kisoissa 2018 Teijula voitti Suomen- mestaruuden sekä 400 metrillä että 800 metrillä. Vuoden 2019 sisäratojen SM- kisoissa hän voitti kultaa 800 metrillä ja pronssia 400 metrillä. Kalevan kisoissa 2019 hän voitti kultaa 800 metrillä. Kalevan kisoissa 2021 hän sai samalla matkalla pronssia. Teijula karsiutui 800 metrin välierissä Grosseton alle 20-vuotiaiden EM-kilpailuissa 2017 ja saman matkan alkuerissä Gävlen alle 23-vuotiaiden EM-kilpailuissa 2019. Aikuisten maaotteluissa hän on kilpaillut vuodesta 2016 lähtien ja sijoittunut parhaimmillaan 800 metrillä toiseksi Suomi–Ruotsi-maaottelussa 2018 ja hallimaaottelussa 2019. Teijulan hallissa 400 metrillä juoksema 48,80 on sisäratojen 19-vuotiaiden Suomen ennätys. Harvinaisemmalla matkalla, 600 metriä, Teijulalla on 19- ja 22-vuotiaiden Suomen ennätys 1.17,74. == Henkilökohtaiset ennätykset == === Ulkoradat === Laji Aika Paikka Päivä 100 m 11,12 Turku 27. heinäkuuta 2016 200 m 22,30 Naantali 23. elokuuta 2016 400 m 47,63 Lappeenranta 5. elokuuta 2016 600 m 1.17,74 Paimio 31. heinäkuuta 2017 SE19, SE22 800 m 1.48,10 Lappeenranta 23. elokuuta 2018 1 500 m 4.00,84 Helsinki 18. elokuuta 2022 === Sisäradat === Laji Aika Paikka Päivä 60 m 7,13 Turku 15. tammikuuta 2017 200 m 23,83 Turku 29. tammikuuta 2023 400 m 48,80 Turku 25. helmikuuta 2017 SE19 800 m 1.50,27 Bærum 10. helmikuuta 2019 Lähde == Lähteet == Luokka:Suomalaiset keskimatkojen juoksijat Luokka:Suomalaiset pikajuoksijat Luokka:Vuonna 1998 syntyneet Luokka:Elävät henkilöt
Nokipensassieppo

Nokipensassieppo (Peneothello cyanus) on pensassieppojen heimoon kuuluva varpuslintu. ==Levinneisyys== Nokipensassieppoa tavataan Uuden-Guinean saarella Indonesiassa ja Papua-Uudessa-Guineassa. Se on luokiteltu elinvoimaiseksi. ==Lähteet== Luokka:Pensassiepot
Pikkupensassieppo

Pikkupensassieppo (Peneothello bimaculata) on pensassieppojen heimoon kuuluva varpuslintu. ==Levinneisyys== Pikkupensassieppoa tavataan Indonesiassa ja Papua-Uudessa-Guineassa. Lajin kanta on vakaa, ja se on luokiteltu elinvoimaiseksi. ==Lähteet== Luokka:Pensassiepot
Simone Wiklund

Simone Anna Katarina Wiklund (s. 10. huhtikuuta 1992 Uusikaarlepyy) on suomalainen yleisurheilija, jonka päälaji on 400 metrin juoksu. Hän edustaa IF Nykarlebynejdeniä, ja häntä valmentavat Ingvar Wiklund sekä Petra Stenman. Wiklund saavutti SM-pronssia 400 metrillä Kalevan kisoissa 2015. 4 × 400 metrin viestissä hän on saavuttanut SM-hopeaa 2013 sekä SM-pronssia 2012 ja 2015. Sisäradoilla Wiklund on saavuttanut SM-pronssia 4 × 300 metrin viestissä 2012. Wiklundin ennätys 400 metrillä on 56,20 (Porissa 1. elokuuta 2015) ja sisäradoilla 59,56 (Helsingissä 15. helmikuuta 2014). == Lähteet == Luokka:Suomalaiset pikajuoksijat Luokka:Vuonna 1992 syntyneet Luokka:Elävät henkilöt